# DECIZIA ETAPEI DE ÎNCADRARE

## Nr. xx din xx.08.2018

Ca urmare a notificării adresate de **PACURARU ADRIAN – reprezentant al SC PRO DEVELOPMENT SRL Bacău –** cu domiciliul în județul Bacău, municipiul Bacău, strada Calea Republicii, nr.129, **privind planul / programul**  "**PLANUL URBANISTIC ZONAL Construire supermarket și magazin produse din carne și brânzeturi, accese auto și pietonale, trotuare, amenajări exterioare, sistematizare verticală, reclame pe fațada și în parcare, panou publicitar luminous, împrejmuire perimetrală, branșamente la utilități, organizare șantier”**, în orașul Siret, strada Tudor Flondor, nr.5, Județul Suceava, înregistrată la APM Suceava cu nr.8491/ 06.08.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 10.08.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire supermarket și magazin produse din carne și brânzeturi, accese auto și pietonale, trotuare, amenajări exterioare, sistematizare verticală, reclame pe fațada și în parcare, panou publicitar luminous, împrejmuire perimetrală, branșamente la utilități, organizare șantier”**, în orașul Siret, strada Tudor Flondor, nr.5, Județul Suceava**, titular PACURARU ADRIAN – reprezentant al SC PRO DEVELOPMENT SRL Bacău –** cu domiciliul în județul Bacău, municipiul Bacău, strada Calea Republicii, nr.129, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, in suprafata totală de 10153 mp, se afla in intravilanul orașului Siret, conform CU nr.92/07.06.2018, in zona de Nord Vest a orasului, la limita zonei centrale si este format din 3 loturi care ulterior se vor alipi:

* Nr. CF – 30301 - Nr. cadastral 30301 – S din acte = 2593mp, S masurată = 2852mp
* Nr. CF – 30302 - Nr. cadastral 30302 – S din acte = 3898mp, S masurată = 4011mp
* Nr. CF – 30244 - Nr. cadastral 30244 – S din acte = 3290mp

Folosinta actuală a imobilului conform plan de amplasament și delimitare a imobilului: teren arabil și zonă cu intreprideri industrial-depozitare și intreprinderi agricole, se incadrează în destinația stabilită - construire supermarket și magazin produse din carne și brânzeturi.

Vecinătăți:

-la Nord-Est - strada Carpati

-la Sud-Est - strada Latcu Vodă si proprietati private

-la Sud-Vest - strada Tudor Flondor

-la Nord-Vest - proprietate privată SC TEXTY GARMENTS SRL

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii unui supermarket și a unui magazin de produse din carene și branzeturi , accese auto și pietonale, trotuare, amenajări exterioare, sistematizare verticală, reclame pe fațada și în parcare, panou publicitar luminous, împrejmuire perimetrală, branșamente la utilități, organizare șantier, orațul Siret, strada Tudor Flondor, nr.5, fără a aduce prejudicii mediului înconjurător.

**Indici urbanistici:**

**POTpropus = 50% CUTpropus = 0,8**

Regimul de înălțime P, P+1

Suprafata construita existenta mentinuta 1992.00mp

Suprafata construita propusa Supermarket 1270.00mp

Suprafata construita propusa carmangerie 160.00mp

Suprafata construita propusa post trafo 30.00mp

Suprafata construita totala 3452.00mp

Suprafata spatii verzi 1081.50mp

Suprafata trotuare/alei 800.00mp

Suprafata parcari 1102.50mp

Suprafata circulatii auto 3717.40mp

Număr locuri de parcare 87

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă,**

Alimentarea cu apă rece se va face prin racordul de la retelele existente in zona. Solutia de amenajare cu apă a obiectivului se va alege in functie de avizele de specialitate si de capacitatea retelelor existente in zonă, dar si de necesarul de apă a noii investitii.

**Canalizare**

Canalizarea menajera si pluviala a obiectivului va fi asigurată prin racord la reteaua de canalizare menajeră respectiv pluvială a zonei. Se va asigura evacuarea rapidă si captarea apelor meteorice din spatiile rezervate pietonilor si din spatiile inierbate. Inaintea deversării in canalizarea exterioară a apei menajere se prevăd separatoare de grasimi – separatoare de hidrocarburi pentru apele meteorice si apele colectate de pe platforme.

**Alimentarea cu caldură**

Utilajele principale pentru producerea caldurii și a apei calde sunt sapte unităti tip split având condensatorul la exterior, pe acoperisul clădirii cu functionare pe curent electric.

**Alimentarea cu energie electrică,**

Sursa de baza va fi reteaua de distribuie urbană. Lucrările de alimentare cu energie electrică vor fi realizate de furnizor in urma asigurării proiectării de către E ON SA a racordului si a achitării tarifului de racordare.

**Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deserve investiția se evită pierderile accidentale de uleiuri sau carburanţi în sol.

**Accesul auto și pietonal**

Zona studiată se află în intravilanul orasului Siret, cu deschidere catre toate cele 3 strazi, strada Tudor Flondor, strada Carpați si strada Latcu Vodă. Accesul auto si pietonal clienti este propus pe latura de sud - vest, din strada Tudor Flondor, dar se studiaza posibilitatea accesului si din strada Latcu Voda.

Accesul secundar, cel pentru aprovizionare se va face din strada Carpati.

Aprovizionarea se face in intervalul diminetii, neafectând functionarea obiectivelor din zonă si nici a traficului.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 06.08.2018 și 10.08.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.